La regidora de Sanitat es reuneix amb ACECOVA per a continuar treballant en les necessitats dels celíacs en l’àmbit municipal
2025-07-24

La regidora de Sanitat de l’Ajuntament de Burjassot, Mª Carmen Hortelano, s’ha reunit aquest matí (20-03-2017) amb ACECOVA (Associació de Celíacs de la Comunitat Valenciana) que ha estat representada per la seua presidenta, Isabel Tegedor. L’objectiu de la trobada ha sigut posar sobre la taula les diferents mesures que progressivament s’instauraran en el municipi, a l’hora de garantir el benestar social i la igualtat als ciutadans i ciutadanes celíacs.

Aquestes mesures i accions, que afecten a diversos àmbits de la societat i que precisen de la coordinació de diferents departaments municipals per a la seua posada en funcionament, com ara els Serveis Socials, Promoció Econòmica i Comerç, Festes, etc. s’aniran anunciant, des de l’Ajuntament de Burjassot, conforme es vagen materialitzant en accions concretes que redunden en la millora de la qualitat de vida de les persones amb intolerància al gluten.